सुबह सदर बाजार में 79 दुकानों पर की गई सीलिंग की कार्रवाई को लेकर दोपहर 12.30 व्यापारियों ने हनुमान मंदिर में बैठक की। इस बैठक में करीब 200 से अधिक व्यापारियों ने हिस्सा लिया। व्यापारियों की बैठक में विधायक उमेश अग्रवाल, पार्षद सुभाष सिंगला, हरियाणा डेयरी विकास प्रसंघ के चेयरमैन जीएल शर्मा भी पहुंचे। विधायक उमेश अग्रवाल ने कहा कि व्यापारी जैसा चाहते हैं, वैसा ही होगा, लेकिन एक जुटता से फैसला लें। अतिक्रमण करके कार्रवाई नहीं चाहते तो वो भी हो सकता है। लेकिन कोई बाजार में आएगा नहीं। यदि आप चाहते कि सदर बाजार में ग्राहक आएं तो अतिक्रमण बंद करना होगा। ऐसे में व्यापारियों से पूछा कि वे दुकानों के आगे अतिक्रमण नहीं करेंगे तो कई लोग चुप्पी साध गए। जबकि कुछ व्यापारी सहमति जताते नजर आए।